Robynkielgealtsjes

It fûgelskaai Robynkielgealtsjes (Calliope) bestiet út lytse oant middelgrutte sjongfûgels fan 13 oant 16 sm lang. De soarten waarden foarhinne yn it skaai Luscinia set, mar op basis fan DNA-ûndersyk hat in splitsing plakfûn en binne in oantal soarten yn it aparte skaai Calliope set. De soarten steane bekend om harren heldere en melodieuze sang.

Mantsje ha in felkleurd boarst (read, oranje of blau) mei somtiden in konstrastearjende râne. Wyfkes binne brún, griisbrún of oliifkleurich sûnder opfallende tekening. De búk is ljochter as de boppekant. De fûgels ha in slank formaat mei relatyf lange poaten. De snaffel is rjocht, fyn en geskikt om ynsekten te fangen 

Se binne skou en libje yn 'e regel tichteby de grûn, dêr't se tusken strûken hippe. Se briede ek op of krekt boppe de grûn en it nêst sit goed ferside yn 'e strûken of it gers.

Robynkielgealtsjes binne te finen yn Sibearje, Sina, yn 'e Himalaya en yn Japan. De measte soarten binne trekfûgels en oerwinterje yn Súdeast-Aazje.  

 Soarten 
It skaai wurdt yn 5 soarten ûnderferdield: 
 Ofbyld  Wittenskiplike namme  Fryske namme  Fersprieding  StatusTrend120px  Calliope calliope  robynkielgeal  Sibearje, Noard-Mongoalje, oerwinteret yn Súdeast-Aazje.  net bedrigestabylCalliope calliope op BirdLife 120px  Calliope obscura swartkielgeal  West-Sina, eastlik Tibet, oerwinteret yn Súd-Sina, Birma   kwetsberôfnimmendCalliope obscura  op BirdLife120px  Calliope pectardens Fjoerkielgeal  Sintraal-Sina, oerwinteret yn Súd-Sina, Yndosina  hast bedrigeôfnimmendCalliope pectardens op BirdLife 120px  Calliope pectoralis  berchrobynkielgeal  Himalaya, West–Sintraal Sina, oerwinteret yn Noard-Yndia oant Súdeast-Aazje  net bedrigestabylCalliope pectoralis op BirdLife120px  Calliope tschebaiewi Sineeske robynkielgeal   Sintraal- en West-Sina, oerwinteret yn Súd-Sina, Yndosina  net bedrigestabylCalliope tschebaiewi op BirdLife 


Kategory:Fûgelskaai
Kategory:Miggesnapper